text: | ESTAFES I SEGURETAT A L'HABITATGE.
  20 maig ESTAFES I SEGURETAT A L'HABITATGE.
  Posted at 23:17h in comunitats	de	Administrador Finques Saura 0 Comentaris
  AVUI RECORDAREM ELS CONSELLS BÀSICS PER FER DEL NOSTRE HABITATGE UN LLOC MÉS SEGUR.
  1.-Quines són les estafes més habituals relacionades amb l´habitatge?
  Primer cal dir que tenir coneixement de les estafes habituals ja és una forma d´evitar-les.
  PAGAMENTS EN BITLLETS DE 500 EUROS (compravendes): Els estafadors simulen una gran capacitat econòmica (inversors internacionals) . Es posen en contacte amb propietaris d´habitatges en venda i queden a hotels de luxe o llocs públics .Diuen que només poden fer el pagament amb bitllets de 500 euros i demanen que el propietari els hi canvií per bitllets petits a canvi d´una comissió. Quan fan l´intercanvi només hi han alguns bitllets autèntics. L´estafat no comprova la totalitat dels bitllets en ser un lloc públic.
  OKUPES AMB ÀNIM DE LUCRE (lloguers): els estafadors ocupen habitatges, normalment d´entitats bancàries, i els lloguen amb contractes falsos. Demanar sempre escriptura de propietat abans de llogar entre particulars.
  PAGAMENT PER AVANÇAT (lloguer): L´estafador lloga un habitatge i diu tenir molta pressa per ocupar-lo i que el pagarà amb una transferència (els bancs tarden uns dies en reflexar el moviment al compte). El estafador envia (fax correu electrònic) un document de transferència d´import més elevat que el pactat directament amb propietari. El propietari se n´adona i li fa una transferència per la diferencia. Aquesta és la quantitat que perd el propietari ja que el document de transferència és fals.
  ENTREGA DE CLAUS I CONTRACTE PER MISSATGER (lloguer): L´interessat en el lloguer paga la totalitat del lloguer amb la promesa que li enviaran les claus per missatger ja que el propietari diu que ha hagut de viatjar a l´estranger urgentment. A vegades es reben unes claus que no obren res.
  PROPIETATS A PREUS RIDÍCULS (LLOGUERS-COMPRAVENDES): Solen ser anuncis "Ganxo" per captar clients.
  FALSOS REVISORS : es presenten a casa nostra fent-se passar per revisors de calderes de gas/electricitat i ens diuen que cal fer una actuació urgent per seguretat i que cal pagar-la en efectiu.
  2.-Cada estiu es donen casos d´estafes a persones que lloguen habitatges turístics/particulars per internet. Com podem evitar ser estafats?
  -Desconfiar dels habitatges molt ben situats a preus molt econòmics.
  –Com actuen: El que diu ser-ne el propietari sol dir que està fora d´Espanya i que no ens el pot ensenyar físicament, però que ens pot enviar fotografies. Sol demanar una quantitat per la reserva o el pagament del 100% de l´import de lloguer.
  -Els estafadors solen donar només com a informació de contacte un correu electrònic o un número de telèfon. Són reticents a donar més dades d´identificació.
  -Cercar a buscadors d´internet habitatges amb adreça, propietari, número de telèfon que ens donen. A vegades podrem trobar altres víctimes d´estafes que ho han denunciat a la xarxa.
  -Fer una cerca a Google ambla URL de les fotos de l´anunci. A vegades podem trobar que la foto és una foto copiada d´una altra localitat.
  -Demanar una còpia del rebut d'IBI de l´habitatge.
  3.-Qué hem de fer per evitar ser estafats per falsos revisors de calderes de gas, electricitat?
  En aquests casos hem de seguir els següents consells:
  -Mai una empresa de revisió d'instal·lacions farà una revisió sense avisar amb antelació o amb una nota a l´escala.
  -Mai s´ha de pagar de manera immediata i en efectiu. Les empreses autoritzades sempre ho carreguen en compte.
  -Demanar sempre l´acreditació (no val només portar un uniforme fals).
  -En cas que informin que cal realitzar alguna actuació, demanar sempre un pressupost previ.
  -No entregar mai factures ni rebuts de consums de llum, aigua o gas, ni documents personals ja que poden utilitzar les dades que inclouen.
  -Demanar sempre el CERTIFICAT DE REVISIÓ O ACTA D´INSPECCIÓ. Sempre l´han de donar.
  -En cas de dubte NO SIGNAR RES, NO DEIXAR FER RES, TELEFONAR A L´EMPRESA O TELEFONAR AL 112 (telèfon únic d´emergències).
  4.-I si volem evitar robatoris a la nostra llar?
  -IMPORTANT : comprovar que la porta d´entrada a l´habitatge i la de l´escala queda ben tancada.
  -No obrir la porta a desconeguts.
  -Si perdem les claus canviar sempre el bombí.
  -No deixar mai la clau de la porta d´entrada amagada a testos, sota la catifa, a la bústia.
  -Instal·lar alarmes, càmeres de vigilància, reixes, portes de seguretat…
  5.-I si malauradament ens trobem dins de l´habitatge quan entren a robar?
  -EVITAR SEMPRE LA CONFRONTACIÓ, a vegades poden ser persones molt violentes.
  -COL-LABORAR sempre.
  -FACILITEU SEMPRE LA FUGIDA. El que volen és robar i fugir ràpidament.
  -MAI POSAR EN PERILL LA NOSTRA INTEGRITAT FÍSICA.
  -TELEFONAR AL TELÈFON D´EMERGÈNCIES 112.
  -DENUNCIAR SEMPRE.
  6.-Actualment ens trobem amb escales d´accés a edificis amb càmeres de videovigilància. Són efectives?
  -Les càmeres de videovigilància són efectives principalment per evitar actes vandàlics. Respecte dels robatoris és un element dissuassori. Ens hem trobat amb pàrquings dotats amb videocàmera on els lladres han entrat amb casc o amb la cara tapada i no han pogut ser identificats.
  -Respecte de les càmeres que s'instal·lin a llocs comunitaris cal tenir en compte que no poden enregistrar la via pública i que cal indicar amb notes que estem accedint a una zona videovigilada. En aquests casos la Comunitat de Propietaris ha de complir amb la LLEI DE PROTECCIÓ DE DADES i informar al Registro General de Protección de Datos que s´han instal·lat videocàmeres. Totes les CP han d´estar inscrites a l´Agencia Española de Protección de Datos (fitxer propietaris, gestor del fitxer, propietat del fitxer i direcció de la seva ubicació).
  7.-Respecte de la seguretat a pàrquings què hem de tenir en compte?
  -En entrar i sortir del pàrquing, esperar sempre que la porta quedi ben tancada.
  -No guardar objectes de valor als trasters ja que és el primer lloc que entren.
  -No deixar objectes de valor a dins del cotxe.
  -No deixar el comandament a distancia de la porta a dins del cotxe.
  -Instal·lar sistemes de videovigilància.
  8.-I si vivim en un habitatge fora del nucli urbà?
  -No hem de deixar mai eines a l´exterior que puguin ser utilitzades per forçar portes, finestres, etc.
  -Tenir a mà els telèfons dels veïns més propers.
  -No deixar mai les claus posades o amagades a llocs fàcilment accessibles.
  -Tancar tots els accessos en marxar o anar a dormir.
  -Instal·lar reixes, tanques i murs perimetrals que dificultin l´accés.
  9.-També hi han estafes relacionades amb telèfons de tarificació especial
  Sí, cal anar amb compte amb els prefixos següents:
  803…. majors de 18 anys
  806….oci, entreteniment
  807….serveis professionals
  907….majors de 18 anys, oci, entreteniment per internet
  905….gestió de trucades massives, concursos de TV.
  902….telèfons oferts per les empreses de serveis que tenen també una tarifa ESPECIAL (serveis tècnics, atenció al client).
  -En cas de publicitat: sempre ha d´indicar el cost de la trucada.
  -Cal saber que tenim dret a demanar la DESCONNEXIÓ GRATUÏTA PER AQUESTS PREFIXES a la companyia telefònica (tant fixes com mòbils).
  -Desconfiar de concursos amb respostes molt senzilles, regals promocionals, ofertes de treball…
  10.-Quins consells podem donar si marxem de vacances?
  El principal consell és NO DEIXAR SENYALS VISIBLES QUE SEREM FORA DE CASA:
  -Demanar a algú que ens reculli periòdicament la correspondència.
  -No deixar les persianes totalment abaixades.
  -Instal·lar temporitzadors que encenguin periòdicament algun llum de l´habitatge (ara hi ha aplicacions de mòbil amb les quals es poden controlar els llums de la casa).
  -SOBRETOT no publicar a les xarxes socials que ens n´anem de viatge o fer públic els dies que estarem fora.
  11.-Consell final:
  Cal estar alerta ja que independentment del seu vestit o la seva aparença externa ens podem trobar davant d´un estafador.